|  |  |
| --- | --- |
| **สิทธิผู้พิการที่ควรรู้** |   |
|  |

|  |  |
| --- | --- |
|   | **\*สิทธิคนพิการที่ควรรู้**\***สวัสดิการเบี้ยความพิการ**    คนพิการที่มีบัตรประจำตัวคนพิการ และได้ลงทะเบียนขอรับเบี้ยความพิการไว้แล้ว มีสิทธิได้รับเบี้ยความพิการ รายเดือน ๆ ละ ๘๐๐  บาท  ตลอดชีพ \***บริการให้กูยืมเงินทุนประกอบอาชีพ**     คนพิการอายุ  ๒๐ – ๖๐  ปี และผู้ดูแลคนพิการตามกฎหมาย สามารถกู้ยืมเงินทุนไปประกอบอาชีพ  รายละไม่เกิน  ๔๐,๐๐๐  บาท  ผ่อนชำระภายใน  ๕  ปี  ไม่คิดดอกเบี้ย  และมีข้าราชการ  ลูกจ้างประจำ  หรือบุคคลที่รายได้ประจำ  ที่มีเงินเดือน  ตั้งแต่  ๕,๐๐๐  บาทขึ้นไป  เป็นผู้ค้ำประกัน  ๑  คน  (ภายหลังจากทำสัญญากู้  ผู้ค้ำประกันถือเป็นลูกหนี้ร่วมกับคนพิการ และต้องรับผิดเช่นเดียวกับคนพิการ กรณีคนพิการ/ผู้ดูแลคนพิการผิดนัดในการชำระหนี้) \***การช่วยเหลือทางกฎหมายแก่คนพิการ**     ให้ความช่วยเหลือทางกฎหมาย และจัดหาทนายความว่าต่างแก้ต่างให้แก่คนพิการที่มีฐานะยากจน และไม่ได้รับความเป็นธรรม **\*การขจัดการเลือกปฏิบัติโดยไม่เป็นธรรม**    การปฏิบัติที่แตกต่างกัน การกีดกัน การหน่วงเหนี่ยว การลำเอียง จากเหตุแห่งความแตกต่างของเพศ อายุ ศาสนา ภาษา สภาพความพิการ ฯลฯ รวมถึงการกระทำหรืองดเว้นการกระทบต่อคนพิการ แม้จะไม่ตั้งใจ แต่ผลของการกระทำนั้นทำให้คนพิการเสียประโยชน์ ก็ถือเป็นการเลือกปฏิบัติ **\*การจัดบริการล่ามภาษามือ**      จัดให้บริการล่ามภาษามือสำหรับคนพิการทางการได้ยิน หรือสื่อความหมาย (การใช้บริการทางการแพทย์ การสมัครงาน หรือติดต่อประสานงานประกอบอาชีพ การร้องทุกข์ การประชุม) \***การปรับสภาพที่อยู่อาศัย**      ให้บริการปรับสภาพที่อยู่อาศัยสำหรับคนพิการที่ยากจนเพื่อเพิ่มความสะดวกในการดำรงชีวิตและปฏิบัติกิจกรรมในชีวิตประจำวันในที่อยู่อาศัยของคนพิการเอง เช่น ปรับปรุงห้องน้ำ ราวจับ การปรับพื้นผิวทางเดิน ฯลฯ \***การสนับสนุนผู้ช่วยคนพิการ**     จัดให้บริการผู้ช่วยคนพิการให้กับคนพิการที่มีความจำเป็นต้องมีผู้ช่วยคนพิการ เพื่อให้สามารถปฏิบัติกิจวัตรที่สำคัญในการดำรงชีวิตได้ (พิการรุนแรง ไม่มีผู้ดูแลและมีฐานะยากจน) \***การจัดสิ่งอำนวยความสะดวก**     การจัดทำสิ่งอำนวยความสะดวกให้คนพิการเข้าถึงได้ ได้แก่ ทางลาด ห้องน้ำ ที่จอดรถ ป้ายสัญลักษณ์ และบริการข้อมูล ฯลฯ **การลดหย่อนค่าโดยสารขนส่งสาธารณะ**     รถไฟฟ้า บีทีเอส (ลอยฟ้า) ฟรี ๗ สถานี , รถไฟฟ้าใต้ดิน ฟรีทุกสถานี , การบินไทยคนพิการลด ๕๐% ผู้ดูแลคนพิการลด ๒๕% , ขสมก.(พัดลม) ลดครึ่งราคาเฉพาะคนตาบอด , บขส. ลดครึ่งราคาเฉพาะคนตาบอด \***สิทธิคนพิการทางการแพทย์**      คนพิการที่มีบัตรทองผู้พิการ ท ๗๔ สามารถเข้าถึงบริการสาธารณสุขของรัฐได้ทุกแห่ง โดยไม่ต้องมีใบส่งตัว \***สิทธิคนพิการทางการศึกษา**      คนพิการมีสิทธิรับการศึกษาโดยไม่เสียค่าใช้จ่ายตั้งแต่เริ่มเข้าเรียนจนถึงปริญญาตรี \***สิทธิคนพิการทางอาชีพ**     คนพิการมีสิทธิเข้ารับบริการฝึกอบรมวิชาชีพแก่ในสาขาต่าง ๆ หลักสูตร  ๖  เดือน – ๑ ปี \***สิทธิประโยชน์ของผู้ดูแลคนพิการ**     ผู้ดูแลคนพิการ คือ บุคคลที่มีชื่อระบุอยู่ในบัตรประจำตัวคนพิการ / สมุดประจำตัวคนพิการ ว่าเป็นผู้ดูแลคนพิการ และต้องให้การอุปการะดูแลคนพิการนั้นจริง ๆ ผู้ดูแลคนพิการมีสิทธิในเรื่องต่างๆ ได้แก่ - การบริการให้คำปรึกษา แนะนำ - ฝึกอบรมทักษะการเลี้ยงดูคนพิการให้ได้มาตรฐาน - การจัดการศึกษาเพื่อพัฒนาคุณภาพชีวิตคนพิการ - การส่งเสริมการประกอบอาชีพอิสระ - การทำงานในสถานประกอบการ - การฝึกอาชีพ - การสนับสนุนเงินทุนประกอบอาชีพ - การให้สัมปทานหรือสถานที่จำหน่ายสินค้า - การจัดจ้างแบบเหมางานและอื่นๆ - การได้รับการลดหย่อนภาษีเงินได้บุคคลธรรมดา - การให้ความช่วยเหลืออื่นๆ เพื่อประโยชน์ในการส่งเสริมและพัฒนาคุณภาพชีวิตคนพิการ \***การจ้างงานคนพิการ**     นายจ้างหรือเจ้าของสถานประกอบการที่มีลูกจ้างตั้งแต่ร้อยคนขึ้นไป ต้องรับคนพิการเข้าทำงานหนึ่งคน เศษของหนึ่งร้อยถ้าเกินห้าสิบคน ต้องรับคนพิการเพิ่มอีกหนึ่งคน (จ้าง – จัด – จ่าย) \*มาตรการภาษีเพื่อคนพิการ     คนพิการมีเงินได้  และที่มีบัตรประจำตัวคนพิการตามกฎหมาย  ซึ่งเป็นผู้อยู่ในประเทศไทยและมีอายุไม่เกิน  ๖๕  ปีบริบูรณ์  ได้รับลดหย่อนภาษีไม่เกิน  ๑๙๐,๐๐๐  บาท \***มาตรการภาษีเพื่อผู้ดูแลคนพิการ**     ผู้ดูแลคนพิการ  ที่มีชื่อระบุอยู่ในบัตรประจำตัวคนพิการ ได้รับลดหย่อนภาษีคนละ  ๖๐,๐๐๐  บาท เอกสารที่ใช้ในการติดต่องานคนพิการ ๑. สำเนาทะเบียนบ้าน ๒. สำเนาบัตรประชาชน ๓. บัตรประจำตัวคนพิการ พร้อมสำเนา หรือโทรติดต่อสอบถามรายละเอียดได้ที่ องค์การบริหารส่วนตำบลกรุงชิง อำเภอนบพิตำ จังหวัดนครศรีธรรมราชโทร 075-752600(ติดต่อเจ้าหน้าที่โดยตรง  ๐๘-9705-6395) \*\*\*\*\*\*\*\*\*  |